CELEX: E2004J0003
Language: sk
Date: 2004-12-14
Title: Rozsudok Súdneho dvora z  14. decembra 2004  v prípade E-3/04 Tsomakas Athanasios a iní s Odfjell ASA ako vedľajší účastník konania a štát Nórsko, ktorý zastupuje Rikstrygdeverket (Správa národného poistenia)  (Voľný pohyb pracovníkov – Sociálne zabezpečenie migrujúcich pracovníkov – Hlava II nariadenia 1408/71 – Formulár E 101 – Článok 3 Dohody o EHP)

23.2.2006   
            
            
               SK
            
            
               Úradný vestník Európskej únie
            
            
               C 45/12
            
         
      ROZSUDOK SÚDNEHO DVORA
   
   z 14. decembra 2004
   v prípade E-3/04 Tsomakas Athanasios a iní s Odfjell ASA ako vedľajší účastník konania a štát Nórsko, ktorý zastupuje Rikstrygdeverket (Správa národného poistenia)
   
      (Voľný pohyb pracovníkov – Sociálne zabezpečenie migrujúcich pracovníkov – Hlava II nariadenia 1408/71 – Formulár E 101 – Článok 3 Dohody o EHP)
   
   (2006/C 45/08)
   V prípade E-3/04 medzi Tsomakasom Athanasiosom a inými s Odfjell ASA ako vedľajším účastníkom štátom Nórsko, ktorý zastupuje Rikstrygdeverket – ŽIADOSTI o vysvetlenie nariadenia (EHS) č. 1408/71 na Súdny dvor EZVO podanej Gulating lagmannsrett (odvolacím súdom Gulating), súdny dvor v zložení Carl Baudenbacher, predseda, Per Tresselt a Thorgeir Örlygsson (sudca – spravodajca), sudcovia, vyniesol 14. decembra 2004 rozsudok, ktorého podstatná časť znie takto:
   Nie je zlučiteľné s pravidlami voľby práva obsiahnutými v hlave II nariadenia (EHS) 1408/71 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodiny, ktorí sa pohybujú v rámci Spoločenstva, v znení zmien a doplnení, a ako sa uvádzajú v prílohe VI bod 1 k Dohode o EHP, aby vlajkový štát vychádzal z toho, že na uplatnenie právneho poriadku štátu trvalého bydliska podľa článku 14b ods. 4 musel štát trvalého bydliska vydať formulár E 101 alebo iné vyhlásenie obsahujúce rovnocenné informácie, a že v prípade neexistencie takýchto dokladov sa v súlade s článkom 13 ods. 2 písm. c) uplatní právny poriadok vlajkového štátu.